סטניסלב קון

סטניסלב קון  (בפולנית: Stanisław Kohn; 1895–1940) היה שחמטאי יהודי-פולני.

קריירה 
קון ייצג את פולין  באולימפיאדת השחמט 1924, אולימפיאדת השח הבלתי רשמית בפריז בשנת 1924, שם חלק מקום 21-31 בתחרות הניחומים עם 6 נקודות  (ניצח: קארל הרומאדקה).

בשנת 1925 ניצח קון באליפות ורשה בשחמט. בשנת 1926 חלק מקום 3-7 אחרי דויד פז'פיורקה ופאולינו פרידמן  באליפות השחמט הראשונה של פולין. בשנת 1927 חלק מקום 5-7 בתחרות לודז, אליפות פולין השנייה (ניצח: עקיבא רובינשטיין) וחלק מקום ראשון עם ליאון קרמר באליפות ורשה. 

קון, ביחד עם חברי קבוצת השחמט של ורשה זכה במדליית זהב בתחרות הראשונה לקבוצות שהתקיימה בפולין בשנת 1929. יתר חבריו לקבוצה היו משה בלאס, רפאל פיינמסר, פאולינו פרידמן, קרול פילץ, ליאון קרמר, הנריק פוגוריאלי.

היה רופא במקצועו.

קישורים חיצוניים

הערות שוליים 

שחמטאים יהודים פולנים
יהודים בשואה: פולין
שחמטאים שהשתתפו באולימפיאדת השחמט
פולנים שנולדו ב-1895
פולנים שנפטרו ב-1940